pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายมนตรี เดชาสกุลสม รองปลัดกระทรวงคมนาคม เป็นประธานการประชุมคณะกรรมการขับเคลื่อนแผนแม่บทการพัฒนาระบบการจราจรและขนส่งอัจฉริยะในเขตกรุงเทพมหานครและปริมณฑล ครั้งที่ 1/2567
วันพุธที่ 10 มกราคม 2567
นายมนตรี เดชาสกุลสม รองปลัดกระทรวงคมนาคม เป็นประธานการประชุมคณะกรรมการขับเคลื่อนแผนแม่บทการพัฒนาระบบการจราจรและขนส่งอัจฉริยะในเขตกรุงเทพมหานครและปริมณฑล ครั้งที่ 1/2567
....
วันนี้ (10 มกราคม 2567) เวลา 10.00 น. นายมนตรี เดชาสกุลสม รองปลัดกระทรวงคมนาคม เป็นประธานการประชุมคณะกรรมการขับเคลื่อนแผนแม่บทการพัฒนาระบบการจราจรและขนส่งอัจฉริยะในเขตกรุงเทพมหานครและปริมณฑล (Intelligent Transport System: ITS) ครั้งที่ 1/2567 โดยมี ผู้แทนสํานักการจราจรและขนส่ง กรุงเทพมหานคร กองบังคับการตํารวจจราจร สํานักงานตํารวจแห่งชาติ และหน่วยงานในสังกัดกระทรวงคมนาคม เข้าร่วมการประชุม ณ ห้องประชุมกระทรวงคมนาคม
นายมนตรี เดชาสกุลสม กล่าวว่า การประชุมครั้งนี้เป็นการบูรณาการร่วมกันของหน่วยงานต่าง ๆ ทั้งกรุงเทพมหานคร สํานักงานตํารวจแห่งชาติ และหน่วยงานในสังกัดกระทรวงคมนาคม ในการขับเคลื่อนแผนแม่บทการพัฒนาระบบการจราจรและขนส่งอัจฉริยะในเขตกรุงเทพมหานครและปริมณฑล ให้เป็นไปตามนโยบายรัฐบาล และกระทรวงคมนาคม ซึ่งที่ประชุมได้รับทราบผลการดําเนินการตามแผนปฏิบัติการการพัฒนาระบบการจราจรและขนส่งอัจฉริยะในเขตกรุงเทพมหานครและปริมณฑล ระยะกลาง 6 ปี (พ.ศ. 2561 - 2566) การจัดทํามาตรฐานระบบ ITS : มาตรฐานการให้บริการข้อมูลระบบขนส่งสาธารณะ โครงการนําร่องการพัฒนาระบบ ITS ในเขตจังหวัดปริมณฑล โครงการการพัฒนาป้ายจราจรอัจฉริยะพร้อมแนะนําเส้นทางลัด : พื้นที่จังหวัดนนทบุรี และโครงการการประเมินผลการใช้มาตรการตรวจจับผู้กระทําผิดกฎหมายจราจรโดยใช้กล้องตรวจจับ : พื้นที่จังหวัดปทุมธานี รวมทั้งการจัดตั้งศูนย์บูรณาการระบบการจราจรและขนส่งอัจฉริยะ (Intelligent Transport System Integrated Center) หรือศูนย์บูรณาการ ITS นอกจากนี้ที่ประชุมได้รับทราบร่างแผนปฏิบัติการการพัฒนาระบบ ITS พ.ศ. 2567 - 2570 และกรอบแนวทางการดําเนินการขับเคลื่อนแผนปฏิบัติการการพัฒนาระบบ ITS ซึ่งที่ประชุมได้มอบให้สํานักงานนโยบายและแผนการขนส่งและจราจร (สนข.) ปรับปรุงร่างแผนปฏิบัติการการพัฒนาระบบ ITS ตามข้อเสนอแนะของคณะกรรมการฯ เพื่อนําเสนอในการประชุมครั้งต่อไป ทั้งนี้ สนข. จะนําเสนอแผนปฏิบัติการการพัฒนาระบบ ITS ให้กระทรวงคมนาคมพิจารณาให้ความเห็นชอบ และนําส่งหน่วยงานที่เกี่ยวข้องดําเนินการ รวมทั้งติดตามความก้าวหน้าผลการดําเนินการในลําดับถัดไป
รัฐบาลไทย-ข่าวทำเนียบรัฐบาล-กรมสุขภาพจิต จับมือ กรมการแพทย์ ร่วมพัฒนาบริการผู้ป่วยจิตเวชและยาเสพติด ในเขตสุขภาพที่ 8
วันพุธที่ 10 มกราคม 2567
กรมสุขภาพจิต จับมือ กรมการแพทย์ ร่วมพัฒนาบริการผู้ป่วยจิตเวชและยาเสพติด ในเขตสุขภาพที่ 8
รัฐมนตรีว่าการกระทรวงสาธารณสุข สนับสนุนกรมสุขภาพจิต และ กรมการแพทย์ ใช้ศักยภาพของกรมวิชาการ ร่วมกันพัฒนาระบบบริการผู้ป่วยสุขภาพจิต ผู้ป่วยจิตเวชและยาเสพติด ในจังหวัดอุดรธานี และเขตสุขภาพที่ 8เต็มรูปแบบ
รัฐมนตรีว่าการกระทรวงสาธารณสุข สนับสนุนกรมสุขภาพจิต และ กรมการแพทย์ ใช้ศักยภาพของกรมวิชาการ ร่วมกันพัฒนาระบบบริการผู้ป่วยสุขภาพจิต ผู้ป่วยจิตเวชและยาเสพติด ในจังหวัดอุดรธานี และเขตสุขภาพที่ 8เต็มรูปแบบ ทั้งด้านการบริการ การบริหาร วิชาการ และบุคลากร เพื่อให้ผู้ป่วยกลับมามีคุณภาพชีวิตที่ดีก่อนกลับคืนสู่สังคม
วันนี้ (10 มกราคม 2567) ที่ สํานักงานปลัดกระทรวงสาธารณสุข จังหวัดนนทบุรี นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานในการบันทึกข้อตกลงความร่วมมือการให้บริการจิตเวชในจังหวัดอุดรธานี ระหว่าง นายแพทย์พงศ์เกษม ไข่มุกด์ อธิบดีกรมสุขภาพจิต กับ แพทย์หญิงอัมพร เบญจพลพิทักษ์ อธิบดีกรมการแพทย์ โดยมี นายแพทย์โอภาส การย์กวินพงศ์ ปลัดกระทรวงสาธารณสุข และนายแพทย์พงศธร พอกเพิ่มดี รองปลัดกระทรวงสาธารณสุข เป็นสักขีพยาน
นายแพทย์ชลน่านกล่าวว่า รัฐบาลและกระทรวงสาธารณสุขมีเป้าหมายที่ชัดเจนในการป้องกัน ปราบปราม และแก้ไขปัญหายาเสพติด ภายใต้แนวคิด “เปลี่ยนผู้ป่วยเป็นผู้เสพ” ซึ่งตาม พ.ร.บ.ให้ใช้ประมวลกฎหมายยาเสพติด พ.ศ. 2564 กําหนดให้กระทรวงสาธารณสุขเป็นหน่วยงานหลักในการบําบัดและฟื้นฟูผู้เสพและผู้ติดยาเสพติดอย่างมีคุณภาพและมาตรฐาน ให้ได้รับการดูแลอย่างครบวงจร จึงได้กําหนดเป็นประเด็นเร่งด่วน (Quick Win) ที่ต้องดําเนินการให้เห็นผลเป็นรูปธรรมใน 100 วัน โดยมีการจัดตั้งมินิธัญญารักษ์ ใน 76 จังหวัด ขณะนี้เปิดให้บริการแล้ว 73 จังหวัด รวม 128 โรงพยาบาล จํานวน 1,837 เตียง และมีการเปิดหอผู้ป่วยจิตเวชและยาเสพติดในโรงพยาบาลศูนย์ โรงพยาบาลทั่วไป และกลุ่มงานจิตเวชในโรงพยาบาลชุมชน ครบทุกแห่ง
นายแพทย์ชลน่านกล่าวต่อว่า การลงนามความร่วมมือการให้บริการจิตเวชในจังหวัดอุดรธานี โดยกรมสุขภาพจิตและกรมการแพทย์ในครั้งนี้ เป็นการขับเคลื่อนการดําเนินงานตามนโยบายให้มีประสิทธิภาพมากยิ่งขึ้น ด้วยการใช้ศักยภาพของกรมวิชาการทั้ง 2 กรม มาร่วมมือพัฒนาทั้งด้านบริการ บริหาร วิชาการ และด้านอื่นๆในจังหวัดอุดรธานี และจังหวัดในเขตสุขภาพที่ 8 ให้มีโรงพยาบาลที่รองรับการให้บริการด้านปัญหาสุขภาพจิต
ผู้ป่วยจิตเวชและยาเสพติดได้ทุกระดับความรุนแรง โดยกรมสุขภาพจิต จะให้การสนับสนุนบุคลากรด้านจิตเวช ได้แก่ จิตแพทย์ นักจิตวิทยา พยาบาลสุขภาพจิตและจิตเวช และอื่น ๆ เพื่อให้การดูแลผู้ป่วยจิตเวช ส่วนกรมการแพทย์จะสนับสนุนให้ใช้พื้นที่ของโรงพยาบาลธัญญารักษ์อุดรธานี มาพัฒนาเพื่อให้สามารถรองรับการบริการผู้ป่วยจิตเวชได้อย่างเหมาะสม
“ในเรื่องของการดูแลด้านจิตเวชและยาเสพติด ภารกิจของกรมสุขภาพจิตและกรมการแพทย์ค่อนข้างจะใกล้เคียงกัน เมื่อมีความร่วมมือกันในการพัฒนาระบบบริการผู้ป่วยด้านนี้ จะช่วยเพิ่มการเข้าถึงการบําบัดรักษาที่มีประสิทธิภาพยิ่งขึ้น ทําให้ผู้ที่ติดยาเสพติดได้กลับมามีคุณภาพชีวิตที่ดี และอยู่ในสังคมได้อย่างปลอดภัย” นายแพทย์ชลน่านกล่าว
**************************************** 10 มกราคม 2567
รัฐบาลไทย-ข่าวทำเนียบรัฐบาล-My Tax Account ตรวจสอบข้อมูลภาษีด้วยตนเอง แบบง่าย ๆ รู้ผลทันที ก่อนยื่นภาษีปี 2566
วันพุธที่ 10 มกราคม 2567
My Tax Account ตรวจสอบข้อมูลภาษีด้วยตนเอง แบบง่าย ๆ รู้ผลทันที ก่อนยื่นภาษีปี 2566
.....
My Tax Account ตรวจสอบข้อมูลภาษีด้วยตนเอง แบบง่าย ๆ รู้ผลทันที ก่อนยื่นภาษีปี 2566
.
กรมสรรพากร เปิดระบบ “ตรวจสอบข้อมูลภาษีตัวเอง (My Tax Account)” เพื่ออํานวยความสะดวกแก่ผู้เสียภาษี ซึ่งสามารถตรวจสอบรายได้ ข้อมูลภาษี และค่าลดหย่อนต่าง ๆ อาทิ ตรวจสอบและเตรียมข้อมูลยื่นภาษีบุคคลธรรมดา ตรวจสอบประวัติการยื่นแบบ ภง.ด. 90/91 ตรวจสอบสถานะการขอคืนภาษีพิมพ์แบบ/ใบเสร็จรับเงิน เป็นต้น ผ่านระบบ My Tax Account ได้ด้วยตัวเอง (https://www.rd.go.th/272.html)
.
ขณะเดียวกัน กรมสรรพากร กําลังเร่งมืออัปเดตข้อมูลของผู้มีหน้าที่เสียภาษีเงินได้บุคคลธรรมดาและรายการลดหย่อนภาษีให้เป็นปัจจุบัน หากผู้มีหน้าที่เสียภาษีเงินต้องการยื่นแบบในวันนี้ หรือมีข้อมูลไม่ถูกต้องครบถ้วน สามารถแก้ไขให้ตรงกับความเป็นจริงในหน้าแบบแสดงรายการได้ทันที ในการยื่นแบบออนไลน์ผ่านเว็บไซต์ของกรมสรรพากร หรือรวบรวมเอกสารให้ถูกต้องและครบถ้วนเพื่อยื่นแบบเอกสารผ่านสํานักงานสรรพากรได้
.
อ่านเพิ่มเติม คลิกhttps://www.thaigov.go.th/news/contents/details/77150
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-การตรวจราชการ ณ จังหวัดเชียงใหม่ ของนายเศรษฐา ทวีสิน นายกรัฐมนตรี
วันพุธที่ 10 มกราคม 2567
การตรวจราชการ ณ จังหวัดเชียงใหม่ ของนายเศรษฐา ทวีสิน นายกรัฐมนตรี
ระหว่างวันที่ 10 - 12 มกราคม 2566
การตรวจราชการ ณ จังหวัดเชียงใหม่ ของนายเศรษฐา ทวีสิน นายกรัฐมนตรี
ระหว่างวันที่ 10 - 12 มกราคม 2566
​
รัฐบาลไทย-ข่าวทำเนียบรัฐบาล-​“รมว.ยุติธรรม” หารือ “โฆษกประจำสำนักนายกรัฐมนตรี” เรื่องแนวทางการประชาสัมพันธ์ผลการดำเนินงานของกระทรวงยุติธรรมตามนโยบายของรัฐบาล
วันอังคารที่ 9 มกราคม 2567
09/01/2567
​“รมว.ยุติธรรม” หารือ “โฆษกประจําสํานักนายกรัฐมนตรี” เรื่องแนวทางการประชาสัมพันธ์ผลการดําเนินงานของกระทรวงยุติธรรมตามนโยบายของรัฐบาล
​“รมว.ยุติธรรม” หารือ “โฆษกประจําสํานักนายกรัฐมนตรี” เรื่องแนวทางการประชาสัมพันธ์ผลการดําเนินงานของกระทรวงยุติธรรมตามนโยบายของรัฐบาล
ในวันอังคารที่ ๙ มกราคม ๒๕๖๗ เวลา ๑๑.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม หารือร่วมกับ นายชัย วัชรงค์ โฆษกประจําสํานักนายกรัฐมนตรี และคณะโฆษกประจําสํานักนายกรัฐมนตรี​ เรื่องแนวทางการประชาสัมพันธ์ผลการดําเนินงานของกระทรวงยุติธรรมตามนโยบายของรัฐบาล ในภารกิจการแก้ไขปัญหาคนไร้รัฐไร้สัญชาติ​ ครอบคลุมกลุ่มผู้สูงอายุ พระภิกษุสมาเณร นักเรียน นักศึกษา และกลุ่มคนไทยผลัดถิ่น โดยมี พันตํารวจโท ประวุธ วงศ์สีนิล อธิบดีกรมพินิจและคุ้มครองเด็กและเยาวชน พร้อมด้วย ผู้ช่วยศาสตราจารย์วรวีร์ ไวยวุฒิ รองผู้อํานวยการสถาบันนิติวิทยาศาสตร์​ นายอังศุเกติ์ วิสุทธิ์วัฒนศักดิ์ ผู้อํานวยการกองกิจการอํานวยความยุติธรรม กรมสอบสวนคดีพิเศษ นายไพโรจน์ ติณชาติอารักษ์ ผู้อํานวยการกองกลาง สํานักงานปลัดกระทรวงยุติธรรม และเจ้าหน้าที่ที่เกี่ยวข้องของกระทรวงยุติธรรม เข้าร่วม ณ ตึกบัญชาการ ๒ ทําเนียบรัฐบาล เขตดุสิต กรุงเทพมหานคร
รัฐบาลไทย-ข่าวทำเนียบรัฐบาล-“คารม” รองโฆษกรัฐบาล เชิญชวนผู้ปกครอง พาบุตรหลานเที่ยวงานวันเด็กกับกระทรวงศึกษาธิการ และหน่วยงานในสังกัด ศธ. ทั่วประเทศ เสาร์ที่ 13 มกราคม นี้
วันพุธที่ 10 มกราคม 2567
10/01/2567
“คารม” รองโฆษกรัฐบาล เชิญชวนผู้ปกครอง พาบุตรหลานเที่ยวงานวันเด็กกับกระทรวงศึกษาธิการ และหน่วยงานในสังกัด ศธ. ทั่วประเทศ เสาร์ที่ 13 มกราคม นี้
“คารม” รองโฆษกรัฐบาล เชิญชวนผู้ปกครอง พาบุตรหลานเที่ยวงานวันเด็กกับกระทรวงศึกษาธิการ และหน่วยงานในสังกัด ศธ. ทั่วประเทศ เสาร์ที่ 13 มกราคม นี้
วันนี้ 10 มกราคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า กระทรวงศึกษาธิการร่วมฉลองวันเด็ก ประจําปี พ.ศ. 2567 โดยมอบของขวัญวันเด็ก มุ่งหวังให้เด็กและเยาวชนได้รับโอกาส เข้าถึงประสบการณ์อันดีผ่านกิจกรรมที่หลากหลาย จากทุกหน่วยงานในสังกัด ในกํากับ และหน่วยงานระดับจังหวัดทั่วประเทศ
นายคารม กล่าวว่า กิจกรรมที่กระทรวงศึกษาธิการเตรียมไว้ให้กับเด็ก ๆ ประกอบด้วย กิจกรรมฉลองครบรอบ 60 ปี เด็ก เยาวชน ชมท้องฟ้าจําลอง ฟรี 4 วัน ตั้งแต่วันที่ 9-12 มกราคมนี้ (สกร.) กิจกรรมฝึกอาชีพระยะสั้น โดย สกร.อําเภอ/เขต จํานวน 928 แห่ง แก่เด็กและเยาวชนฟรี เพื่อให้เด็กและเยาวชน ที่สนใจได้เรียนรู้ เพื่อลดภาระค่าใช้จ่ายให้ครอบครัว (สกร.) กิจกรรมท่องโลกการเรียนรู้เสมือนจริงด้วย Metaverse โดยศูนย์วิทยาศาสตร์เพื่อการศึกษา ฟรี สําหรับผู้เข้าร่วมกิจกรรมการศึกษา ตั้งแต่บัดนี้ไปจนถึงกุมภาพันธ์ 2567 (สกร.) กิจกรรมส่งเสริมและพัฒนาทักษะอาชีพที่ 2 (หลักสูตรระยะสั้น) ฟรี ให้กับเด็กและเยาวชนทั่วประเทศ 10,000 คน ฟรี ตลอดเดือนมกราคมนี้ (สอศ.) บริการทดสอบภาษาอังกฤษ CEFR ระดับ A1–A2 ฟรี โดยยกเว้นค่าธรรมเนียมสอบ จํานวน 2,000 ที่นั่งสอบ มูลค่าที่ได้รับคนละ 300 บาท รวมเป็นเงิน 6 แสนบาท (สทศ.) กิจกรรม สกร.ทุกจังหวัด ส่งความสุขให้น้อง ปี 2567 โดยจัดคาราวานมอบของขวัญบริจาคให้แก่เด็กด้อยโอกาส 77 จังหวัดๆ ละ 20,000 คน เป็นเงิน 1.5 ล้านบาท (สกร.) ลดราคาหนังสือ e-Book ของ สสวท. ทุกช่องทางการจัดจําหน่ายและเผยแพร่ ลดราคาสูงสุด 30% เช่น ร้านนายอินทร์ SE-ED CU และ e-Bookstore (สสวท.) ลดราคาสื่อเสริม และบอร์ดเกมของ สสวท. สูงสุด 15% ที่ร้านหนังสือ สสวท. @IPSTbookstore และศึกษาภัณฑ์พาณิชย์ suksapanmall.com (สสวท.) ลดราคาสินค้าอุปกรณ์การเรียนสําหรับเด็ก สูงสุด 10% ที่ร้านศึกษาภัณฑ์พาณิชย์ ตลอดเดือนมกราคมนี้ (สกสค.) เป็นต้น
“ขอเชิญชวนผู้ปกครอง พาบุตรหลานเที่ยวงานวันเด็กกับกระทรวงศึกษาธิการและหน่วยงานในสังกัดทั่วประเทศ เสาร์ที่ 13 มกราคม 2567 นอกจากจะได้รับประสบการณ์ ความสนุกสนาน ยังได้รับรับความรู้ รวมถึงของรางวัลอีกมากมาย” นายคารม ย้ํา
.............
รัฐบาลไทย-ข่าวทำเนียบรัฐบาล-กรมธนารักษ์ชวนสะสมเหรียญที่ระลึกวันเด็กแห่งชาติ 2567
วันพุธที่ 10 มกราคม 2567
10/01/2567
กรมธนารักษ์ชวนสะสมเหรียญที่ระลึกวันเด็กแห่งชาติ 2567
กรมธนารักษ์จัดทําเหรียญที่ระลึกวันเด็กแห่งชาติ 2567 เพื่อเป็นที่ระลึก และให้ความสําคัญกับเด็กๆ และเยาวชนของชาติ โดยผลิตเป็นเหรียญคิวโปรนิกเกิล จําหน่ายพร้อมตลับ ขนาดเส้นผ่าศูนย์กลาง 32 มิลลิเมตร ราคาเหรียญละ 20 บาท
วันนี้ (10 มกราคม 2567) ณ กรมธนารักษ์ นายจําเริญ โพธิยอด อธิบดีกรมธนารักษ์ เปิดเผยว่า เนื่องในโอกาสวันเด็กแห่งชาติของไทย ที่ตรงกับวันเสาร์ที่ 2 ของเดือนมกราคมของทุกปี โดยวันเด็กแห่งชาติปีนี้ ตรงกับวันเสาร์ที่ 13 มกราคม 2567 ซึ่งนายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ได้มอบคําขวัญ เนื่องในวันเด็กแห่งชาติ ประจําปี 2567 ว่า “มองโลกกว้าง คิดสร้างสรรค์ เคารพความแตกต่าง ร่วมกันสร้างประชาธิปไตย”
นายจําเริญ กล่าวต่อว่า กรมธนารักษ์ได้จัดทําเหรียญที่ระลึกวันเด็กแห่งชาติ 2567 เพื่อเป็นที่ระลึก และให้ความสําคัญกับเด็กๆ และเยาวชนของชาติ โดยมีแนวคิดในการออกแบบว่าวัยเด็กเป็นช่วงวัยแห่งจินตนาการที่ไร้ซึ่งขอบเขต สิ่งที่จะทําให้เราเห็นถึงการใช้จินตนาการของเด็กได้อย่างชัดเจนและสมบูรณ์แบบ คือ การเล่น ซึ่งเป็นอีกซึ่งหนึ่งที่อยู่ควบคู่กับช่วงวัยนี้ ดังเช่นบนเหรียญ ที่มีเด็ก 3 คนเล่นด้วยกัน แม้จะมีอุปกรณ์สําหรับการเล่นเพียงไม่กี่ชิ้น ก็สามารถนําสิ่งรอบตัวมาดัดแปลงเหมาะสมกับช่วงวัย ซึ่งสิ่งนี้เองคือของมีค่าในช่วงวัยนี้อย่างเป็นที่สุดแล้ว โดยผลิตเป็นเหรียญคิวโปรนิกเกิล จําหน่ายพร้อมตลับ ขนาดเส้นผ่าศูนย์กลาง 32 มิลลิเมตร ราคาเหรียญละ 20 บาท
ผู้ที่ประสงค์จะขอซื้อเหรียญที่ระลึกดังกล่าว สามารถติดต่อขอซื้อได้ตั้งแต่วันที่ 13 มกราคม 2567 เป็นต้นไป ที่ร้านจําหน่ายของที่ระลึก กองกษาปณ์ โทร 0 2516 8174
รัฐบาลไทย-ข่าวทำเนียบรัฐบาล-​เริ่มแล้ว ! รัฐบาลเตรียมเปลี่ยน สปก.เป็นโฉนดเพื่อการเกษตร เปิดศูนย์ร้องทุกข์ “ชนินทร์” มั่นใจนโยบายที่ดินทำกิน 50 ล้านไร่ สร้างเศรษฐกิจ สร้างอาชีพอย่างยั่งยืน
วันพุธที่ 10 มกราคม 2567
10/01/2567
​เริ่มแล้ว ! รัฐบาลเตรียมเปลี่ยน สปก.เป็นโฉนดเพื่อการเกษตร เปิดศูนย์ร้องทุกข์ “ชนินทร์” มั่นใจนโยบายที่ดินทํากิน 50 ล้านไร่ สร้างเศรษฐกิจ สร้างอาชีพอย่างยั่งยืน
​เริ่มแล้ว ! รัฐบาลเตรียมเปลี่ยน สปก.เป็นโฉนดเพื่อการเกษตร เปิดศูนย์ร้องทุกข์ “ชนินทร์” มั่นใจนโยบายที่ดินทํากิน 50 ล้านไร่ สร้างเศรษฐกิจ สร้างอาชีพอย่างยั่งยืน
วันที่ 10 มกราคม 2567 นายชนินทร์ รุ่งธนเกียรติ รองเลขาธิการนายกรัฐมนตรีฝ่ายการเมือง กล่าวถึงการแก้ปัญหาที่ดินทํากินของประชาชนของรัฐบาลนายกเศรษฐา ทวีสิน ผ่านนโยบายที่ดินทํากิน 50 ล้านไร่ ว่ารัฐบาลมีเป้าหมายในการกระจายกรรมสิทธิ์ที่ดินทํากินให้พี่น้องประชาชนจํานวน 50 ล้านไร่ เพื่อเป็นต้นทุนในการประกอบอาชีพ และเป็นหลักทรัพย์ในการเข้าถึงเงินทุน ให้ประชาชนมีโอกาสในการลงทุนประกอบธุรกิจหรือทําเกษตรกรรมในพื้นที่ได้อย่างยั่งยืนและภาคภูมิใจ โดยที่ผ่านมาได้เริ่มผลักดันนโยบายนี้ไปแล้วผ่านที่ประชุมคณะกรรมการนโยบายที่ดินแห่งชาติ หรือ คทช. ที่มีรองนายกภูมิธรรม เวชยชัย เป็นประธาน ซึ่งเป็นคณะกรรมการที่บูรณาการการทํางานเรื่องที่ดินในทุกๆกระทรวงเข้าด้วยกัน
นายชนินทร์ กล่าวว่า การจะบรรลุเป้าหมายนโยบายที่ดินทํากิน 50 ล้านไร่ ของพรรคเพื่อไทยนั้น จําเป็นต้องทํางานเชิงนโยบายกับที่ดินของ 3 กระทรวงหลัก ได้แก่ ที่ดิน สปก. ของกระทรวงเกษตรและสหกรณ์, ที่ดิน สค.1 ของกระทรวงมหาดไทย และที่ดินป่าไม้ ของกระทรวงทรัพยากรธรรมชาติและสิ่งแวดล้อม ซึ่งได้มีการศึกษาและผลักดันการแก้ไขกฎหมายมาอย่างต่อเนื่อง โดยในวันที่ 15 มกราคมนี้จะเป็นอีกหนึ่งหมุดหมายสําคัญที่รองนายกฯภูมิธรรม เวชยชัย จะเป็นประธานการเปิดกิจกรรมหลัก 2 กิจกรรมคือ การ Kick-off
เปลี่ยนเอกสาร สปก. เป็น ”โฉนดเพื่อการเกษตร“ แก่เกษตรกรในเขตปฏิรูปที่ดิน ที่จัดโดยกระทรวงเกษตรและสหกรณ์ และกิจกรรมการเปิด “ศูนย์ประสานและจัดการเรื่องราวร้องทุกข์” ของสํานักงานคณะกรรมการที่ดินแห่งชาติ (สคทช.) ที่จะเป็นอีกกลไกสําคัญในการเร่งแก้ปัญหาเรื่องกรรมสิทธิ์ที่ดินให้พี่น้องประชาชนอย่างตรงจุดและรวดเร็ว
“รัฐบาลที่นําโดยพรรคเพื่อไทยเล็งเห็นถึงความเดือดร้อนของประชาชนที่ประสบปัญหาไม่มีที่ดินทํากิน และพร้อมจะช่วยสนับสนุนให้กรรมสิทธิ์ที่ดินในรูปแบบต่างๆ มีศักยภาพในการใช้เป็นต้นทุนในการทํามาหากินมากขึ้น แต่ยังดํารงไว้ซึ่งการรักษาพื้นที่ป่าไม้ของประเทศไปพร้อมๆกัน โดยในเบื้องต้นจะเร่งขับเคลื่อนการแก้กฎหมายในระดับกระทรวงต่างๆที่ทําได้ก่อน และจะมีการผลักดันการแก้ไขกฎหมายในระดับพระราชบัญญัติในสภาต่อไป” นายชนินทร์กล่าว
รัฐบาลไทย-ข่าวทำเนียบรัฐบาล-รองปลัดอภัยฯ ประชุมหารือร่วมกับศูนย์อำนวยการบริหารจังหวัดชายแดนภาคใต้ (ศอ.บต.)
วันพุธที่ 10 มกราคม 2567
รองปลัดอภัยฯ ประชุมหารือร่วมกับศูนย์อํานวยการบริหารจังหวัดชายแดนภาคใต้ (ศอ.บต.)
รองปลัดอภัยฯ ประชุมหารือร่วมกับศูนย์อํานวยการบริหารจังหวัดชายแดนภาคใต้ (ศอ.บต.)
นายอภัย สุทธิข์ รองปลัดกระทรวงเกษตรและสหกรณ์ พร้อมกับนายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ และหัวหน้าส่วนราชการสังกัดกระทรวงเกษตรและสหกรณ์จังหวัดยะลา ประชุมหารือร่วมกับศูนย์อํานวยการบริหารจังหวัดชายแดนภาคใต้ (ศอ.บต.) ณ ศอ.บต.จังหวัดยะลา เพื่อหารือกรอบคําของบประมาณภายใต้แผนบูรณาการขับเคลื่อนการแก้ไขปัญหาจังหวัดชายภาคแดนใต้ ประจําปีงบประมาณ พ.ศ.2568 ของกระทรวงเกษตรและสหกรณ์ ประกอบด้วย 7 หน่วยงาน งบประมาณทั้งสิ้นรวม 214,367,900 บาท (กรมการข้าว กรมพัฒนาที่ดิน กรมวิชาการเกษตร กรมส่งเสริมการเกษตร กรมตรวจบัญชีสหกรณ์ กรมประมง และกรมปศุสัตว์) มีเรื่องที่สําคัญในการประชุมดังนี้
1. การส่งเสริมทําแปลงต้นแบบให้เกิดขึ้นอย่างจริงจัง เพื่อให้ขยายผลต่อ เช่น แปลงต้นแบบข้าวปลอดสาร ตามแนวทางเกษตรกรรมยั่งยืน แปลงต้นแบบทุเรียนคุณภาพ และการทําต้นแบบให้คนยากจนผลิตน้ําหมักปลาจําหน่าย เป็นต้น
2. ศอ.บต. ได้เน้นกรอบแนวทางโครงการเสริมสร้างความเข้มแข็งเศรษฐกิจฐานรากไว้ เชื่อมโยงกับ ครัวเรือนยากจน ดังนี้
1) การส่งเสริมปลูกพืชเศรษฐกิจที่เหมาะสมกับศักยภาพของพื้นที่และสอดคล้องกับความต้องการของตลาด
2) ส่งเสริมและขยายผลการเลี้ยงปูในพื้นที่ชายฝั่งทะเล
3) ส่งเสริมด้านปศุสัตว์ อาทิ โค ไก่
4) ส่งเสริมให้เกษตรกรยกระดับมูลค่าสินค้าเกษตรให้สูงขึ้น
5) ส่งเสริมการรวมกลุ่มและยกระดับกลุ่มอาชีพ OTOP อุตสาหกรรมครัวเรือน และวิสาหกิจชุมชนต่างๆ
3. การปรับแผนดําเนินการโครงการโคบาลจังหวัดชายแดนภาคใต้ จํานวนเงิน 500 ล้านบาท เน้นไปที่การปลูกพืชเป็นวัตถุดิบอาหารสัตว์, feed center, การปรับปรุงคอกวัว เพื่อให้เกษตรกรนําไปเลี้ยงที่บ้านได้, พัฒนาโรงฆ่าสัตว์ โรงแปรรูป-จําหน่าย ต้นแบบ และขยายผลไปใน 14 จังหวัดภาคใต้ต่อไป
รัฐบาลไทย-ข่าวทำเนียบรัฐบาล-กรมทางหลวงชนบท คุมเข้มยานพาหนะน้ำหนักเกิน จัดตั้งด่านตรวจชั่งน้ำหนักยานพาหนะเคลื่อนที่บนถนนสาย ปข.1014 จังหวัดประจวบคีรีขันธ์ ป้องกันผลกระทบต่อเส้นทางในระยะยาว
วันพุธที่ 10 มกราคม 2567
กรมทางหลวงชนบท คุมเข้มยานพาหนะน้ําหนักเกิน จัดตั้งด่านตรวจชั่งน้ําหนักยานพาหนะเคลื่อนที่บนถนนสาย ปข.1014 จังหวัดประจวบคีรีขันธ์ ป้องกันผลกระทบต่อเส้นทางในระยะยาว
....
กรมทางหลวงชนบท (ทช.) กระทรวงคมนาคม โดยแขวงทางหลวงชนบทประจวบคีรีขันธ์ ตั้งด่านตรวจ ชั่งน้ําหนักยานพาหนะเคลื่อนที่บนถนนสาย ปข.1014 แยก ทล.4 - บ้านเขาแดง อําเภอกุยบุรี อําเภอเมือง จังหวัดประจวบคีรีขันธ์ ช่วง กม. ที่ 30+100 - 30+200 เพื่อตรวจสอบและควบคุมน้ําหนักของยานพาหนะขนาดใหญ่หรือรถบรรทุกให้มีการบรรทุกน้ําหนักตามที่กฎหมายกําหนด ป้องกันผลกระทบต่อเส้นทางจราจรและป้องกันอุบัติเหตุที่อาจเกิดขึ้นต่อผู้ร่วมทาง ตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ในการควบคุมน้ําหนักรถบรรทุกให้เป็นไปตามพระราชบัญญัติทางหลวง พ.ศ. 2535 มาตรา 61 วรรคหนึ่ง หากฝ่าฝืนจะมีโทษจําคุกไม่เกิน 6 เดือน หรือปรับไม่เกิน 10,000 บาท หรือทั้งจําทั้งปรับ และอาจถูกริบรถบรรทุกที่ใช้ในการกระทําความผิดด้วย ทั้งนี้ ทช. ขอความร่วมมือทุกภาคส่วนปฏิบัติตามกฎหมายและมาตรการดังกล่าวอย่างเคร่งครัด เพื่อความปลอดภัยของผู้ใช้เส้นทาง
รัฐบาลไทย-ข่าวทำเนียบรัฐบาล-‘หน่วย ฉก.พญานาคราช’ ผนึก ‘กรมศุลกากร’ เตรียมตั้งคณะทำงานร่วม ขับเคลื่อนปราบสินค้าเกษตร เถื่อนขยายกำลังความร่วมมืออย่างเต็มพิกัด
วันพุธที่ 10 มกราคม 2567
‘หน่วย ฉก.พญานาคราช’ ผนึก ‘กรมศุลกากร’ เตรียมตั้งคณะทํางานร่วม ขับเคลื่อนปราบสินค้าเกษตร เถื่อนขยายกําลังความร่วมมืออย่างเต็มพิกัด
‘หน่วย ฉก.พญานาคราช’ ผนึก ‘กรมศุลกากร’ เตรียมตั้งคณะทํางานร่วม ขับเคลื่อนปราบสินค้าเกษตร
เถื่อนขยายกําลังความร่วมมืออย่างเต็มพิกัด
วันนี้ (10 ม.ค.67) พันเอก รวิรักษ์ สัตตบุศย์ ผู้บังคับหน่วยเฉพาะกิจพญานาคราช นําทีมหน่วยเฉพาะกิจพญานาคราช หารือร่วมกับ นายพันธ์ทอง ลอยกุลนันท์ ที่ปรึกษาด้านการพัฒนาและบริหารจัดการเก็บภาษี กรมศุลกากร เพื่อกําหนดแนวทางการป้องกันและปราบปรามสินค้าเกษตรผิดกฎหมาย โดยมี นายธนดล สุวัณณะฤทธิ์ รองผู้บังคับหน่วยเฉพาะกิจพญานาคราช นายภัสชญภณ หมื่นแจ้ง รองอธิบดีกรมวิชาการเกษตร นายมานพ หนูสอน รองอธิบดีกรมประมง นายสัตวแพทย์บุญญกฤช ปิ่นประสงค์ รองอธิบดีกรมปศุสัตว์ นายอภิชาติ ใจงาม ผู้เชี่ยวชาญด้านการสืบสวนและปราบปราม กรมศุลกากร พร้อมด้วย ผู้แทนจากสํานักงานป้องกันและปราบปรามการฟอกเงิน (ปปง.) สํานักงานตํารวจแห่งชาติ และเจ้าหน้าที่ที่เกี่ยวข้องเข้าร่วม ณ ห้องประชุมภาสกรวงศ์ กรมศุลกากร คลองเตย กรุงเทพมหานคร
สําหรับการประชุมหารือร่วมกันในครั้งนี้ เพื่อกําหนดแนวทางการป้องกันและปราบปรามสินค้าเกษตรผิดกฎหมายร่วมกัน ซึ่งจากการดําเนินงานที่ผ่านมาของหน่วยเฉพาะกิจพญานาคราชนั้นยังพบปัญหาอุปสรรค ดังนั้น เพื่อให้เกิดการบูรณาการความร่วมมือให้การขับเคลื่อนงานเป็นไปอย่างมีประสิทธิภาพและเข้มข้นมากขึ้น กระทรวงเกษตรและสหกรณ์ โดย หน่วยเฉพาะกิจพญานาคราช จึงได้ผนึกความร่วมมือกับกรมศุลกากร ตั้งคณะทํางานร่วมเพื่อกําหนดแนวทางแก้ไข และร่วมระดมกําลังเจ้าหน้าที่ในการลงพื้นที่ตรวจสินค้าเกษตรที่ผิดกฎหมาย เพื่อให้เกิดการทํางานรวดเร็ว และมีแนวทางการทํางานเป็นไปในทิศทางเดียวกัน แก้ไขปัญหาได้อย่างตรงจุด ลดความสูญเสียด้านเศรษฐกิจจากการถูกแทรกแซงกลไกราคาตลาดอย่างเป็นรูปธรรม เป็นไปตามนโยบายของนายกรัฐมนตรี และรัฐมนตรีว่าการกระทรวงเกษตรและสหกรณ์ร้อยเอก ธรรมนัส พรหมเผ่า
ทั้งนี้ ทั้ง 4 หน่วยงาน ได้แก่ กรมวิชาการเกษตร กรมประมง กรมปศุสัตว์ และกรมศุลกากร จะเดินหน้าความร่วมมือขับเคลื่อนป้องกันและการปราบปรามการลักลอบนําเข้าสินค้าเกษตรผิดกฎหมายให้เป็นไปอย่างมีประสิทธิภาพและประสิทธิผล และเพิ่มความเข้มงวดในการสกัดกั้น การลักลอบนําเข้าสินค้าเกษตรอย่างเต็มกําลัง เนื่องจากการลักลอบนําเข้าสินค้าจากต่างประเทศ ถือเป็นภัยคุกคามร้ายแรงต่อระบบเศรษฐกิจของประเทศไทย
รัฐบาลไทย-ข่าวทำเนียบรัฐบาล-​สำนักเลขาธิการนายกรัฐมนตรี รับมอบของขวัญจากหน่วยงานภาครัฐและเอกชน เพื่อมอบต่อให้กับเด็กและเยาวชน เนื่องในวันเด็กแห่งชาติ ประจำปี 2567
วันพุธที่ 10 มกราคม 2567
10/01/2567
​สํานักเลขาธิการนายกรัฐมนตรี รับมอบของขวัญจากหน่วยงานภาครัฐและเอกชน เพื่อมอบต่อให้กับเด็กและเยาวชน เนื่องในวันเด็กแห่งชาติ ประจําปี 2567
​สํานักเลขาธิการนายกรัฐมนตรี รับมอบของขวัญจากหน่วยงานภาครัฐและเอกชน เพื่อมอบต่อให้กับเด็กและเยาวชน เนื่องในวันเด็กแห่งชาติ ประจําปี 2567
วันนี้ (10 ม.ค. 67) เวลา 15.40 น. ที่บริเวณสนามหญ้าหน้าตึกแดง 2 สํานักเลขาธิการนายกรัฐมนตรี ทําเนียบรัฐบาล นางนิชา หิรัญบูรณะ ธุวธรรม รองเลขาธิการนายกรัฐมนตรีฝ่ายบริหาร รับมอบของขวัญวันเด็กจากผู้แทนหน่วยงานต่าง ๆ ทั้งภาครัฐและเอกชน เพื่อมอบต่อให้กับเด็กและเยาวชน เนื่องในวันเด็กแห่งชาติประจําปี 2567 โดยมีนายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย นางสาวฐาปณีย์ เกียรติไพบูลย์ ผู้ว่าการการท่องเที่ยวแห่งประเทศไทย ผู้บริหารสํานักเลขาธิการนายกรัฐมนตรี รองผู้กํากับการ 4 กองบังคับการตํารวจสันติบาล 3 คณะกรรมการจัดงานฉลองวันเด็กแห่งชาติ เข้าร่วมการรับมอบของขวัญด้วย
สําหรับของขวัญวันเด็กจากผู้แทนหน่วยงานต่าง ๆ ประกอบด้วย
สภาอุตสาหกรรมแห่งประเทศไทย มอบของเล่น
สํานักงานปลัดสํานักนายกรัฐมนตรี มอบของเล่นคละแบบ อุปกรณ์เครื่องเขียน อุปกรณ์กีฬา
สํานักงานสภาความมั่นคงแห่งชาติ มอบของเล่นคละแบบ เครื่องเขียน
สํานักเลขาธิการคณะรัฐมนตรี มอบสกู๊ตเตอร์ ตุ๊กตา ของเล่น
ธนาคารกรุงไทย สาขาทําเนียบรัฐบาล มอบจักรยาน ของเล่น กระเป๋าเป้
ธนาคารออมสิน สาขาทําเนียบรัฐบาล มอบกระปุกออมสิน
ไปรษณีย์ไทย สาขาทําเนียบรัฐบาล มอบชุดวาดเขียน
สํานักเลขาธิการนายกรัฐมนตรี มอบของเล่น ตุ๊กตา จักรยาน นาฬิกาสมาร์ทวอทช์ ชุดเครื่องเขียน อุปกรณ์การเรียน หูฟังไร้สาย สกูตเตอร์ อุปกรณ์กีฬา
โอกาสนี้ รองเลขาธิการนายกรัฐมนตรีฝ่ายบริหาร ได้รับมอบของขวัญพร้อมกล่าวขอบคุณสภาอุตสาหกรรมแห่งประเทศไทย และหน่วยงานภายในทําเนียบรัฐบาล ที่ให้ความอนุเคราะห์สํานักเลขาธิการนายกรัฐมนตรี (สลน.) มามอบของขวัญเพื่อเป็นส่วนหนึ่งในกิจกรรมวันเด็กแห่งชาติ โดย สลน. จะได้นําของขวัญวันเด็กที่ได้รับมอบในวันนี้ ไปแจกจ่ายให้แก่เด็กและเยาวชนที่มาร่วมงานฉลองวันเด็กแห่งชาติ ในวันเสาร์ที่ 13 มกราคม 2567 ณ ทําเนียบรัฐบาล และส่งต่อให้กับเด็ก ๆ ในชุมชนวัดแคนางเลิ้ง ชุมชนวัดโสมนัส และชุมชนอื่น ๆ รอบทําเนียบรัฐบาล เพื่อเป็นขวัญและกําลังใจให้แก่เด็กและเยาวชนต่อไป
ทั้งนี้ สํานักเลขาธิการนายกรัฐมนตรีร่วมกับหน่วยงานที่เกี่ยวข้องทั้งภาครัฐและเอกชน เตรียมจัดงานฉลองวันเด็กแห่งชาติ ประจําปี 2567 เพื่อส่งมอบความสุขให้กับเด็กและเยาวชนไทย ในวันเสาร์ที่ 13 มกราคม 2567 ระหว่างเวลา 08.00-15.00 น. ณ บริเวณทําเนียบรัฐบาล
รัฐบาลไทย-ข่าวทำเนียบรัฐบาล-สธ.เผยค่าฝุ่นเกินมาตรฐาน 34 จังหวัด คาด 1-2 วันเพิ่มขึ้นอีก แนะกลุ่มเสี่ยงใช้บริการ Clean Room ที่มีเกือบ 1,800 แห่งทั่วประเทศ
วันพุธที่ 10 มกราคม 2567
สธ.เผยค่าฝุ่นเกินมาตรฐาน 34 จังหวัด คาด 1-2 วันเพิ่มขึ้นอีก แนะกลุ่มเสี่ยงใช้บริการ Clean Room ที่มีเกือบ 1,800 แห่งทั่วประเทศ
ปลัดกระทรวงสาธารณสุข เผยค่าฝุ่น PM 2.5 วันนี้เกินมาตรฐาน 34 จังหวัด กทม. ปริมณฑล และภาคกลาง เกินมาตรฐานติดต่อกันมากกว่า 3 วัน รวม 16 จังหวัด เปิดศูนย์ปฏิบัติการฉุกเฉินแล้ว 4 จังหวัด คาด 1-2 วันค่าฝุ่นเพิ่มขึ้น แนะเช็กคุณภาพอากาศทุกวัน
ปลัดกระทรวงสาธารณสุข เผยค่าฝุ่น PM 2.5 วันนี้เกินมาตรฐาน 34 จังหวัด กทม. ปริมณฑล และภาคกลาง เกินมาตรฐานติดต่อกันมากกว่า 3 วัน รวม 16 จังหวัด เปิดศูนย์ปฏิบัติการฉุกเฉินแล้ว 4 จังหวัด คาด 1-2 วันค่าฝุ่นเพิ่มขึ้น แนะเช็กคุณภาพอากาศทุกวัน โดยเฉพาะเมื่อต้องทํากิจกรรมนอกบ้าน ส่วนกลุ่มเสี่ยงเด็กเล็ก ผู้สูงอายุ หญิงตั้งครรภ์ และผู้ที่มีโรคประจําตัวที่อาจมีอาการกําเริบจากฝุ่น แนะนําใช้บริการ Clean Room ที่ดําเนินการแล้วใน 27 จังหวัด รวม 1,796 แห่ง
วันนี้ (10 มกราคม 2567) นพ.โอภาส การย์กวินพงศ์ ปลัดกระทรวงสาธารณสุข กล่าวถึงสถานการณ์ฝุ่นละอองขนาดเล็ก PM 2.5 ว่า กระทรวงสาธารณสุข โดยกองสาธารณสุขฉุกเฉิน ได้ติดตามคุณภาพอากาศเพื่อบริหารจัดการฝุ่น PM 2.5 โดยข้อมูลเมื่อเวลา 07.00 น. วันนี้ พบว่า ในภาพรวมประเทศ คุณภาพอากาศอยู่ในระดับดี ถึงเริ่มมีผลกระทบต่อสุขภาพ โดยมี 34 จังหวัด ที่ค่าเฉลี่ย PM 2.5 ในรอบ 24 ชั่วโมง เกินมาตรฐาน 37.5 ไมโครกรัม/ลูกบาศก์เมตร (มคก./ลบ.ม.) ในจํานวนนี้ มี 16 จังหวัด ที่เกินมาตรฐานติดต่อกันมากกว่า 3 วัน ได้แก่ 1) นนทบุรี 2) กรุงเทพฯ 3) สมุทรสาคร 4) สมุทรปราการ 5) นครปฐม 6) สมุทรสงคราม 7) ราชบุรี 8) กาญจนบุรี 9) ปทุมธานี 10) อ่างทอง 11) พระนครศรีอยุธยา 12) สุพรรณบุรี 13) สุโขทัย 14) อุทัยธานี15) ชัยนาท และ 16) สิงห์บุรี และอีก 10 จังหวัด สถานการณ์เกินค่ามาตรฐานติดต่อกัน 3 วัน ได้แก่ ลําปาง ลําพูน อุตรดิตถ์ พิษณุโลก พิจิตร ลพบุรี ฉะเชิงเทรา ชลบุรี ระยอง และหนองคาย โดยขณะนี้มีการเปิดศูนย์ปฏิบัติการฉุกเฉินด้านการแพทย์และสาธารณสุขแล้ว 4 จังหวัด คือ พิษณุโลก นนทบุรี สมุทรสาคร และสมุทรปราการ อย่างไรก็ตาม ยังไม่มีพื้นที่ใดที่ค่าเฉลี่ย PM 2.5 ในรอบ 24 ชั่วโมง เกินมาตรฐานในระดับสีแดง หรือ 75 มคก./ลบ.ม.
นพ.โอภาสกล่าวต่อว่า ช่วง 1-2 วันข้างหน้า คาดการณ์ว่าปริมาณฝุ่นละอองจะมีแนวโน้มเพิ่มขึ้นหลายพื้นที่ ขอให้ประชาชนติดตามสถานการณ์โดยเช็กค่าฝุ่นเป็นประจําก่อนออกจากบ้านหรือทํากิจกรรม เพื่อปฏิบัติตนตามคําแนะนําของค่าสีฝุ่น โดยเฉพาะกลุ่มเสี่ยงสูง คือ เด็กเล็ก ผู้สูงอายุ หญิงตั้งครรภ์ และผู้ที่มีโรคประจําตัวที่อาจมีอาการกําเริบจากฝุ่นได้ หากจําเป็นให้หลีกเลี่ยงการสัมผัสฝุ่นหรือสวมหน้ากากอนามัยเพื่อป้องกัน นอกจากนี้ ขอให้ทําความสะอาดบ้านและสถานที่ต่างๆ ให้สะอาด ทั้งนี้ ในพื้นที่เสี่ยงได้มีการจัดทําห้องปลอดฝุ่น (Clean Room) โดยเฉพาะสถานศึกษา สถานพยาบาล สถานดูแลเด็ก ผู้สูงอายุ ซึ่งปัจจุบันจัดทําไปแล้ว 1,796 แห่ง ใน 27 จังหวัด ประชาชนกลุ่มเสี่ยงสามารถเข้ารับบริการได้เพื่อความปลอดภัยต่อสุขภาพ โดยค้นหาห้องปลอดฝุ่นได้ที่ https://podfoon.anamai.moph.go.th/
**************************************** 10 มกราคม 2567
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ สนับสนุนการผลักดันซอฟต์พาวเวอร์ด้านอาหาร พร้อมส่งเสริมการมอบสัญลักษณ์ Thai SELECT การันตีคุณภาพอาหารไทยทั้งในประเทศและต่างประเทศ
วันพุธที่ 10 มกราคม 2567
10/01/2567
​โฆษกรัฐบาลเผย นายกฯ สนับสนุนการผลักดันซอฟต์พาวเวอร์ด้านอาหาร พร้อมส่งเสริมการมอบสัญลักษณ์ Thai SELECT การันตีคุณภาพอาหารไทยทั้งในประเทศและต่างประเทศ
​โฆษกรัฐบาลเผย นายกฯ สนับสนุนการผลักดันซอฟต์พาวเวอร์ด้านอาหาร พร้อมส่งเสริมการมอบสัญลักษณ์ Thai SELECT การันตีคุณภาพอาหารไทยทั้งในประเทศและต่างประเทศ
วันนี้ (10 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า จากการที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้สนับสนุนการผลักดันนโยบายซอฟต์พาวเวอร์ของไทยอย่างต่อเนื่อง หนึ่งในซอฟต์พาวเวอร์ของไทยที่เป็นที่รู้จักอย่างแพร่หลาย ได้แก่ อาหารไทย โดยมีการยกระดับการทูตเชิงอาหาร ทั้งนี้กระทรวงพาณิชย์ได้มีการรับลูกต่อจากนโยบายของรัฐบาลในด้านนี้ โดยได้ส่งเสริมการมอบสัญลักษณ์ Thai SELECT เพื่อการันตีคุณภาพอาหารไทยทั้งในประเทศและต่างประเทศ ชูจุดขายด้านซอฟต์พาวเวอร์ และความเป็นไทยผ่านอาหาร
โฆษกประจําสํานักนายกรัฐมนตรี กล่าวว่า รัฐบาลส่งเสริมการเผยแพร่วัฒนธรรมทางด้านอาหารมาอย่างต่อเนื่อง เพื่อประชาสัมพันธ์ และ สร้างความนิยมอาหารไทยในต่างประเทศผ่านการทูตด้านอาหาร (Gastrodiplomacy) ในโครงการ Global Thai Restaurant Company ทําให้ร้านอาหารไทยในต่างประเทศมีจํานวนเพิ่มขึ้นจาก 5,500 ร้าน เป็น 15,000 ร้าน และมีแนวโน้มเติบโตขึ้น ทําให้อาหารไทยเป็นหนึ่งในอาหารยอดนิยมจากคนทั่วมุมโลก และมักติดอันดับความนิยมที่จัดโดยเว็บไซต์จัดอันดับเกี่ยวกับอาหาร เช่น เว็บไซต์ Tasteatlas Awards 2023/2024 ที่ได้จัดอันดับ 5 เมนูอาหารไทย ได้แก่ ผัดกะเพรา ข้าวซอย แกงพะแนง ต้มข่าไก่ และแกงมัสมั่น ให้ติดอันดับ 100 เมนูแรกในเมนูอาหารที่ดีที่สุดของโลก จากรายการอาหารทั้งหมด 10,927 รายการ
นอกจากนี้ ทางกระทรวงพาณิชย์ได้มีนโยบายในการผลักดันให้ร้านอาหารไทยในต่างประเทศได้รับตราสัญลักษณ์ Thai SELECT โดยเป็นตราสัญลักษณ์ที่มอบให้กับร้านอาหารไทย และผลิตภัณฑ์อาหารไทยสําเร็จรูป ที่ให้บริการและจําหน่ายอาหารไทยรสชาติไทยแท้ ซึ่งจะเป็นการช่วยการันตีคุณภาพความเป็นไทยให้แก่ร้านอาหารไทยที่เปิดขายในต่างแดน และร้านอาหารไทยในประเทศด้วย โดยจากข้อมูลของกรมส่งเสริมการค้าระหว่างประเทศพบว่า ปัจจุบันมีจํานวนร้านอาหารไทยในต่างประเทศรวม 17,478 ร้าน ทั่วโลก โดยสหรัฐอเมริกามีจํานวนร้านอาหารไทยมากที่สุดในโลก รวมทั้งสิ้นราว 6,850 ร้าน (ข้อมูลจากกรมส่งเสริมการค้าระหว่างประเทศ ณ เดือน ต.ค. 2566) คิดเป็น 39% ของจํานวนร้านอาหารไทยในต่างประเทศทั้งหมด ส่วนร้านอาหารไทย Thai Select ทั่วโลก 70 ประเทศมีจํานวน 1,377 ร้าน (https://www.thaiselect.com/th)
“นายกรัฐมนตรีสนับสนุนการผลักดันอาหารไทยซึ่งเป็นอาหารที่เพียบพร้อมด้วยรสชาติ และคุณประโยชน์จากวัตถุดิบ ปรุงรสอย่างสร้างสรรค์เป็นส่วนหนึ่งของมรดกวัฒนธรรมอันทรงคุณค่า ให้เป็นซอฟต์พาวเวอร์ที่สําคัญให้รู้จักอย่างแพร่หลายในระดับโลก” นายชัย กล่าว
รัฐบาลไทย-ข่าวทำเนียบรัฐบาล-ธ.ก.ส. จ่ายเงินช่วยเหลือเกษตรกรชาวไร่อ้อยตัดอ้อยสด เพิ่มอีก 1.2 หมื่นราย เป็นเงิน 495 ล้านบาท 10 ม.ค. นี้
วันพุธที่ 10 มกราคม 2567
10/01/2567
ธ.ก.ส. จ่ายเงินช่วยเหลือเกษตรกรชาวไร่อ้อยตัดอ้อยสด เพิ่มอีก 1.2 หมื่นราย เป็นเงิน 495 ล้านบาท 10 ม.ค. นี้
ธ.ก.ส. เตรียมโอนเงินตามโครงการสนับสนุนเกษตรกรชาวไร่อ้อยตัดอ้อยสดคุณภาพดี เพื่อลดฝุ่น PM 2.5 ฤดูการผลิต 2565/66 เป็นรอบที่ 2 ทั่วประเทศ จํานวนกว่า 1.2 หมื่นราย เป็นเงิน 495.11 ล้านบาท ในวันที่ 10 ม.ค. นี้
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. เตรียมโอนเงินช่วยเหลือเกษตรกรชาวไร่อ้อยตัดอ้อยสดคุณภาพดี ตามมติคณะรัฐมนตรี เมื่อวันที่ 4 ธันวาคม 2566 ภายใต้กรอบวงเงินรวม 7,990.64 ล้านบาท ในอัตราไม่เกินตันละ 120 บาท เป้าหมายเกษตรกรได้รับประโยชน์กว่า 2 แสนครัวเรือน โดยกําหนดจ่ายรอบที่ 2 ในวันที่ 10 ม.ค. 2567 เพิ่มอีกจํานวน 1.2 หมื่นราย เป็นเงิน 495.11 ล้านบาท ทั้งนี้ ธ.ก.ส. ได้โอนเงินเข้าบัญชีเกษตรกรโดยตรงไปแล้ว จํานวน 1 รอบ เมื่อวันที่ 26 ธ.ค. 2566 โดยจากการโอนเงินดังกล่าว สามารถช่วยเหลือเกษตรกรได้แล้วกว่า 1.08 แสนราย เป็นเงิน 7,412.99 ล้านบาท
ทั้งนี้ เกษตรกรสามารถตรวจสอบผลการโอนเงินได้ทางแอปพลิเคชัน BAAC Mobile ตลอด 24 ชั่วโมง จะมีข้อความแจ้งเตือนเงินเข้าบัญชีผ่านบริการ BAAC Connect ทาง Line: BAAC Family
รัฐบาลไทย-ข่าวทำเนียบรัฐบาล-ทส. ร่วมพิจารณาการดำเนินงานโครงการพุทธสถานทรัพยากรเฉลิมพระเกียรติ วัดป่าดานวิเวก ในพระบรมราชูปถัมถ์ พร้อมเร่งรัดการขออนุญาตใช้พื้นที่ป่า
วันพุธที่ 10 มกราคม 2567
ทส. ร่วมพิจารณาการดําเนินงานโครงการพุทธสถานทรัพยากรเฉลิมพระเกียรติ วัดป่าดานวิเวก ในพระบรมราชูปถัมถ์ พร้อมเร่งรัดการขออนุญาตใช้พื้นที่ป่า
ทส. ร่วมพิจารณาการดําเนินงานโครงการพุทธสถานทรัพยากรเฉลิมพระเกียรติ วัดป่าดานวิเวก ในพระบรมราชูปถัมถ์ พร้อมเร่งรัดการขออนุญาตใช้พื้นที่ป่า
ทส. ร่วมพิจารณาการดําเนินงานโครงการพุทธสถานทรัพยากรเฉลิมพระเกียรติ วัดป่าดานวิเวก ในพระบรมราชูปถัมถ์ พร้อมเร่งรัดการขออนุญาตใช้พื้นที่ป่า
วันที่ 9 มกราคม 2567 เวลา 14.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เข้าร่วมประชุมคณะกรรมการโครงการพุทธสถานทรัพยากรเฉลิมพระเกียรติ วัดป่าดานวิเวก ในพระบรมราชูปถัมถ์ ครั้งที่ 1/2567 ณ ห้องประชุมสํานักงานองคมนตรี ทําเนียบองคมนตรี โดยมี พลเอก สุรยุทธ์ จุลานนท์ ประธานองคมนตรี เป็นประธานการประชุม พร้อมด้วย สมเด็จพระมหาวีรวงศ์ ที่ปรึกษาฝ่ายสงฆ์ และกรรมการจากหน่วยงานที่เกี่ยวข้องเข้าร่วมประชุม เพื่อพิจารณารายงานความก้าวหน้าในการดําเนินงานโครงการฯ ของคณะกรรมการ โครงการพุทธสถานทรัพยากรเฉลิมพระเกียรติวัดป่าดานวิเวก และการขอพระราชทานผ้าไตรในงานประเพณีบุญประทายข้าวเปลือกของวัดป่าดานวิเวก ที่กําหนดจัดขึ้นในวันที่ 17 กุมภาพันธ์ 2567 รวมถึงการพิจารณาการขออนุญาตใช้ประโยชน์พื้นที่ป่าไม้ ซึ่งกระทรวงทรัพยากรธรรมชาติและสิ่งแวดล้อมรับดําเนินการเร่งรัดให้แล้วเสร็จ ภายในสิ้นเดือนมีนาคม 2567
รัฐบาลไทย-ข่าวทำเนียบรัฐบาล-กสร. ยืนยันช่วยเหลือเรียกร้องสิทธิให้ลูกจ้างบริษัท ริกิ การ์เม้นส์ จำกัด ครบถ้วนตามอำนาจหน้าที่
วันพุธที่ 10 มกราคม 2567
10/01/2567
กสร. ยืนยันช่วยเหลือเรียกร้องสิทธิให้ลูกจ้างบริษัท ริกิ การ์เม้นส์ จํากัด ครบถ้วนตามอํานาจหน้าที่
กสร. ยืนยันช่วยเหลือเรียกร้องสิทธิให้ลูกจ้างบริษัท ริกิ การ์เม้นส์ จํากัด ครบถ้วนตามอํานาจหน้าที่
กรมสวัสดิการและคุ้มครองแรงงาน (กสร.) ยืนยันการช่วยเหลือลูกจ้างบริษัท ริกิ การ์เม้นส์ จํากัด จังหวัดราชบุรี ได้ดําเนินการอย่างครบถ้วนตามอํานาจหน้าที่ เพื่อให้ได้รับสิทธิประโยชน์ตามกฎหมาย
นางโสภา เกียรตินิรชา อธิบดีกรมสวัสดิการและคุ้มครองแรงงาน เปิดเผยหลังกลุ่มแรงงานเพื่อสังคม นําลูกจ้าง บริษัท ริกิ การ์เม้นท์ จํากัด จังหวัดราชบุรี มาชุมนุมปักหลักบริเวณด้านข้างกระทรวงแรงงานเพื่อเรียกร้องสิทธิตามกฎหมายคุ้มครองแรงงาน ซึ่งกรณีดังกล่าวกรมสวัสดิการและคุ้มครองแรงงาน โดยสํานักงานสวัสดิการและคุ้มครองแรงงานจังหวัดราชบุรี ได้ดําเนินการให้ความช่วยเหลือลูกจ้างโดยบังคับใช้กฎหมายคุ้มครองแรงงานกับนายจ้างอย่างครบถ้วนตามอํานาจหน้าที่แล้ว ดังนี้ พนักงานตรวจแรงงานสํานักงานสวัสดิการและคุ้มครองแรงงานจังหวัดราชบุรีได้รับคําร้อง คร.7 จากลูกจ้าง และได้มีคําสั่งฯ ให้ บริษัท ริกิ การ์เม้นส์ จํากัด นายจ้างจ่ายค่าชดเชยและค่าจ้างแทนการบอกกล่าวล่วงหน้า รวมเป็นเงินจํานวนทั้งสิ้น 4,908,433.97 บาท (สี่ล้านเก้าแสนแปดพันสี่ร้อยสามสิบสามบาทเก้าสิบเจ็ดสตางค์) พร้อมดอกเบี้ย ในระหว่างเวลาผิดนัดร้อยละสิบห้าต่อปีจนกว่าจะชําระเสร็จสิ้น ให้แก่ลูกจ้างจํานวน 41 คน ซึ่งครบกําหนดระยะเวลาปฏิบัติตามคําสั่ง 30 วัน ในวันที่ 29 มกราคม 2567 และในส่วนของกองทุนสงเคราะห์ลูกจ้างได้ดําเนินการจ่ายเงินสงเคราะห์จากกองทุนสงเคราะห์ลูกจ้าง กรณีค่าชดเชยให้แก่ลูกจ้างจํานวน 40 คน รวมเป็นเงินจํานวนทั้งสิ้น 763,600 บาท (เจ็ดแสนหกหมื่นสามพันหกร้อยบาทถ้วน) แล้วเมื่อวันที่ 26 ธันวาคม 2566 ที่ผ่านมา นอกจากนี้ ลูกจ้างได้ยื่นแบบคําขอแต่งตั้งนิติกรสํานักงานสวัสดิการและคุ้มครองแรงงานจังหวัดราชบุรีดําเนินการฟ้องคดีทางแพ่งให้แก่ลูกจ้าง และปัจจุบันอยู่ระหว่างการดําเนินการตามขั้นตอนของนิติกร
“กรมสวัสดิการและคุ้มครองแรงงาน (กสร.) รวมถึงหน่วยงานในสังกัดทั่วประเทศ ยืนยันไม่เคยนิ่งเฉยในการทําหน้าที่ช่วยเหลือพี่น้องผู้ใช้แรงงานตามสิทธิและอํานาจหน้าที่ตามกฎหมาย อย่างไรก็ตามขอให้กําลังใจทุกฝ่าย และเข้าใจดีถึงความเดือดร้อนกลุ่มลูกจ้างที่มาชุมนุม ซึ่งจะติดตามความคืบหน้าให้ได้รับสิทธิตามกฎหมายแรงงานที่ได้ดําเนินการไปแล้วต่อไป” อธิบดีโสภา กล่าวท้ายสุด
รัฐบาลไทย-ข่าวทำเนียบรัฐบาล-ผู้อำนวยการใหญ่ FAO เข้าเฝ้าทูลละอองธุลีพระบาทพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ในโอกาสเดินทางเยือนประเทศไทย
วันพุธที่ 10 มกราคม 2567
ผู้อํานวยการใหญ่ FAO เข้าเฝ้าทูลละอองธุลีพระบาทพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ในโอกาสเดินทางเยือนประเทศไทย
ผู้อํานวยการใหญ่ FAO เข้าเฝ้าทูลละอองธุลีพระบาทพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ในโอกาสเดินทางเยือนประเทศไทย
เมื่อวันอังคารที่ 9 มกราคม 2567 เวลา 18.00 น. ณ พระที่นั่งอัมพรสถาน ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ นํานายฉู ตงหยู (Mr.Qu Dongyu) ผู้อํานวยการใหญ่องค์การอาหารและเกษตรแห่งสหประชาชาติ (Food and Agriculture Organization of the United Nations: FAO) เข้าเฝ้าทูลละอองธุลีพระบาทพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ในโอกาสเดินทางเยือนประเทศไทย เพื่อติดตามการดําเนินงานของสํานักงาน FAO ประจําภูมิภาคเอเชียและแปซิฟิก และการดําเนินงานด้านการเกษตรของไทย ในโอกาสนี้ พระราชทานพระบรมราชานุญาต ให้ นายประยูร อินสกุล ปลัดกระทรวงเกษตรและสหกรณ์ ร่วมเข้าเฝ้าฯ ด้วย
รัฐบาลไทย-ข่าวทำเนียบรัฐบาล-นายกฯ สั่ง เร่งพิสูจน์อัตลักษณ์ผู้เสียชีวิต พร้อมเร่งเยียวยาเงินช่วยเหลือ เหตุโรงงานพลุจังหวัดสุพรรณบุรีระเบิด สั่งการหน่วยงานที่เกี่ยวข้องดูแลเรื่องกฎหมาย
วันศุกร์ที่ 19 มกราคม 2567
19/01/2567
นายกฯ สั่ง เร่งพิสูจน์อัตลักษณ์ผู้เสียชีวิต พร้อมเร่งเยียวยาเงินช่วยเหลือ เหตุโรงงานพลุจังหวัดสุพรรณบุรีระเบิด สั่งการหน่วยงานที่เกี่ยวข้องดูแลเรื่องกฎหมาย
นายกฯ สั่ง เร่งพิสูจน์อัตลักษณ์ผู้เสียชีวิต พร้อมเร่งเยียวยาเงินช่วยเหลือ เหตุโรงงานพลุจังหวัดสุพรรณบุรีระเบิด สั่งการหน่วยงานที่เกี่ยวข้องดูแลเรื่องกฎหมาย
วันนี้ (19 มกราคม 2567) เวลา 11.00 น. ณ อาคาร VIP ท่าอากาศยานสุวรรณภูมิ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังกล่าวถึงกรณีโรงงานทําพลุระเบิดที่จ.สุพรรณบุรี จนมีผู้เสียชีวิตกว่า 23 รายถึงเรื่องการเยียวยาว่า เรื่องการเยียวยาตอนนี้อยู่ที่กระทรวงการพัฒนาสังคมและความมั่นคงของมนุษย์ ซึ่งเรื่องนี้เป็นเรื่องที่น่าตกใจ เพราะเกิดขึ้นบ่อย ตอนนี้ต้องเร่งเรื่องของผู้เสียชีวิตให้ได้รับการเยียวยาที่ถูกต้อง รวมถึงการพิสูจน์อัตลักษณ์ของผู้เสียชีวิตเพื่อคืนศพให้กับญาติพี่น้อง ปัจจุบันเข้าใจว่ามีการพิสูจน์อัตลักษณ์แล้ว 15 ราย และทยอยนําร่างคืนไป เรื่องระยะสั้นเป็นเรื่องพวกนี้ก่อน ส่วนเรื่องการแก้ไขกฎหมายต้องดูให้ดีเพราะมีโรงงานแบบนี้อยู่จํานวนมาก โดยได้สั่งการให้หน่วยงานที่เกี่ยวข้องไปจัดการเรื่องนี้ให้ดีแล้ว
ผู้สื่อข่าวถามว่า การกํากับดูแลมาตรฐานโรงงานผลิตพลุจะต้องมีมาตรการดูแลให้ดีกว่านี้ใช่หรือไม่ นายกรัฐมนตรีกล่าวว่า หวังว่าจะมีการกํากับดูแลที่ดีและถูกต้อง ซึ่งเข้าใจว่าโรงงานผลิตพลุไม่ได้มีการกํากับดูแลจากโรงงานอุตสาหกรรม เนื่องจากมีขนาดที่เล็กกว่า จึงต้องดูกฎหมายว่ามีตรงไหนที่ทําให้ประชาชนมีความมั่นใจเรื่องของความปลอดภัย
ส่วนจะต้องทําให้โรงงานผลิตพลุไปอยู่ในการกํากับดูแลเหมือนโรงงานอุตสาหกรรมหรือไม่เพื่อให้เกิดมาตรฐานความปลอดภัย เพราะเกิดเหตุการณ์แบบนี้ขึ้นหลายครั้ง นายกรัฐมนตรี กล่าวว่า มีกฎที่โรงงานผลิตพลุต้องถูกควบคุมดูแลโดยกระทรวงอุตสาหกรรมอยู่แล้ว แต่ด้วยโรงงานมีขนาดเล็ก ซึ่งต้องมีการพูดคุยกับรัฐมนตรีว่าการกระทรวงอุตสาหกรรม จะต้องมีการขยายหรือไม่ เพราะโรงงานผลิตมีความอันตรายต้องถูกควบคุมใกล้ชิดมากยิ่งขึ้น และต้องจํากัดประเภทธุรกิจ หรือสินค้าว่า ถึงแม้มีขนาดที่ไม่ใหญ่ แต่หากมีอุบัติเหตุเกิดขึ้นมีความสูญเสียจํานวนมาก ก็อาจต้องถูกดูแลโดยมีหน่วยงานที่เกี่ยวข้องมาดูแลมากยิ่งขึ้น
รัฐบาลไทย-ข่าวทำเนียบรัฐบาล-“พิมพ์ภัทรา” แสดงความเสียใจ เหตุระเบิดสถานประกอบการพลุ จ.สุพรรณบุรี แม้ไม่เป็นโรงงาน สั่งคุมเข้มพร้อมบูรณาการหน่วยงานที่เกี่ยวข้อง กำหนดหลักเกณฑ์กำกับดูแลความปลอดภัยทุกด้าน
วันศุกร์ที่ 19 มกราคม 2567
19/01/2567
“พิมพ์ภัทรา” แสดงความเสียใจ เหตุระเบิดสถานประกอบการพลุ จ.สุพรรณบุรี แม้ไม่เป็นโรงงาน สั่งคุมเข้มพร้อมบูรณาการหน่วยงานที่เกี่ยวข้อง กําหนดหลักเกณฑ์กํากับดูแลความปลอดภัยทุกด้าน
“พิมพ์ภัทรา” แสดงความเสียใจ เหตุระเบิดสถานประกอบการพลุ จ.สุพรรณบุรี แม้ไม่เป็นโรงงาน สั่งคุมเข้มพร้อมบูรณาการหน่วยงานที่เกี่ยวข้อง กําหนดหลักเกณฑ์กํากับดูแลความปลอดภัยทุกด้าน
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยความคืบหน้ากรณีเหตุการณ์ระเบิดสถานประกอบการผลิตพลุ จ.สุพรรณบุรี เมื่อวันที่ 17 มกราคม 2567 ว่า กระทรวงอุตสาหกรรม (อก.) ขอแสดงความเสียใจกับครอบครัวผู้เสียชีวิตและผู้ที่ได้รับบาดเจ็บจากเหตุการณ์ดังกล่าว และได้สั่งกําชับหน่วยงานในสังกัด อก. ในการป้องกันการเกิดเหตุอุบัติภัยและอัคคีภัยจากสถานประกอบการและเหมืองแร่
อก. ได้ตรวจสอบเบื้องต้นพบว่า ผู้ประกอบกิจการรายนี้มีใบอนุญาตเกี่ยวกับดอกไม้เพลิง ซึ่งเป็นการออกให้ตามพระราชบัญญัติอาวุธปืน เครื่องกระสุนปืน วัตถุระเบิด ดอกไม้เพลิงและสิ่งเทียมอาวุธปืน พ.ศ. 2490 โดยสถานประกอบการดังกล่าวมีเป็นการผลิต ประกอบประทัดลูกบอลไล่นก ชนวนดํา
ใช้กับพลุ โดยวัตถุดิบที่ใช้ประกอบ ได้แก่ ถ่านดินปืน ซึ่งบด ผสม มาจากที่อื่น และมีโพแทสเซียมคลอเรต (POTASSIUM CHLORATE) ที่เป็นสารประกอบหลัก ซึ่งเป็นสารที่อยู่ในการควบคุมภายใต้ พ.ร.บ.ควบคุมยุทธภัณฑ์ พ.ศ.2530 มีคนงานในการประกอบกิจการทั้งหมด ประมาณ 30 คน ไม่มีเครื่องจักรในการประกอบกิจการ จึงไม่ได้อยู่ในขอบข่ายการเป็นโรงงาน ตามพระราชบัญญัติโรงงาน พ.ศ. 2535 และที่แก้ไขเพิ่มเติม
“แม้การประกอบกิจการดังกล่าว จะไม่เป็นโรงงานตามกฎหมายโรงงาน แต่กระทรวงอุตสาหกรรมจะประสานบูรณาการกับหน่วยงานที่กํากับดูแลเรื่องนี้อย่างใกล้ชิด เพื่อให้เกิดความรอบคอบรัดกุม และไม่ให้เกิดเรื่องทํานองนี้อีก โดยกระทรวงฯ จะเข้าไปมีส่วนในการกําหนดเงื่อนไขการประกอบกิจการ เพื่อกํากับดูแลให้เป็นไปตามหลักวิศวกรรม ทั้งด้านความปลอดภัยและสิ่งแวดล้อม ได้อย่างเหมาะสมต่อไป” นางสาวพิมพ์ภัทรา กล่าว
นายณัฐพล รังสิตพล ปลัดกระทรวงอุตสาหกรรม กล่าวว่า ได้สั่งการให้หน่วยงานในสังกัด อก. แจ้งเตือนและกําชับทุกสถานประกอบกิจการและเหมืองแร่ให้ระมัดระวังการประกอบกิจการในทุกขั้นตอน รวมถึงบริเวณที่มีการผลิต การจัดเก็บวัตถุดิบ สารเคมีและผลิตภัณฑ์ ต้องไม่มีแหล่งกําเนิดประกายไฟ หรืออยู่ใกล้กับเชื้อเพลิงและสารไวไฟทุกชนิด รวมถึงกําชับพนักงานให้ใช้ความระมัดระวังในการปฏิบัติงาน และปฏิบัติตามขั้นตอนการดําเนินงานอย่างปลอดภัยและเคร่งครัด ก่อให้เกิดประกายไฟขึ้น เพื่อความปลอดภัยในชีวิตและทรัพย์สินของสถานประกอบกิจการ ตลอดจนประชาชนในบริเวณใกล้เคียง และ อก. ได้จัดทําข้อปฏิบัติฯ และคู่มือความปลอดภัยด้านต่างๆ สามารถดาวน์โหลดข้อมูลดังกล่าวได้ที่เว็บไซต์ของกรมโรงงานอุตสาหกรรม (กรอ.) http://www.diw.go.th
รัฐบาลไทย-ข่าวทำเนียบรัฐบาล-นายกฯ  สั่งการ ผบ.ตร. คลี่คลายปมคดี กรณีเยาวชนฆ่าป้าบัวผัน  สั่งดำเนินคดีตามกฎหมายอย่างเด็ดขาดหากพบเจ้าหน้าที่ตำรวจเกี่ยวข้อง
วันศุกร์ที่ 19 มกราคม 2567
19/01/2567
นายกฯ  สั่งการ ผบ.ตร. คลี่คลายปมคดี กรณีเยาวชนฆ่าป้าบัวผัน  สั่งดําเนินคดีตามกฎหมายอย่างเด็ดขาดหากพบเจ้าหน้าที่ตํารวจเกี่ยวข้อง
นายกฯ  สั่งการ ผบ.ตร. คลี่คลายปมคดี กรณีเยาวชนฆ่าป้าบัวผัน  สั่งดําเนินคดีตามกฎหมายอย่างเด็ดขาดหากพบเจ้าหน้าที่ตํารวจเกี่ยวข้อง
วันนี้ (19 มกราคม 2567) เวลา 11.00 น. ณ อาคาร VIP ท่าอากาศยานสุวรรณภูมิ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึง กรณีกลุ่มเยาวชนที่จังหวัดสระแก้วรุมทําร้ายนางสาวบัวผัน ตันสุ หรือป้ากบ วัย 47 ปีจนเสียชีวิต ซึ่งจากการตรวจสอบภายหลังพบว่า มีเจ้าหน้าที่ตํารวจเข้ามามีลักษณะช่วยเหลือผู้กระทําความผิดในคดีดังกล่าวว่า ได้กําชับกับพลตํารวจเอก ต่อศักดิ์ สุขวิมล ผู้บัญชาการตํารวจแห่งชาติไปแล้วว่า เรื่องนี้ต้องสืบให้ถึงตัวการที่ก่อเหตุว่าเกิดขึ้นได้อย่างไร เป็นเรื่องที่เกิดขึ้นแล้วไม่เหมาะสม ก็ต้องจัดการให้ได้ ขณะที่ในวันพรุ่งนี้ (20 ม.ค.) ตนเองมีกําหนดการไปดูโครงการตามพระราชดําริฯ พร้อมกับพลตํารวจเอก ต่อศักดิ์ด้วย ซึ่งจะมีการพูดคุยกัน ต้องสืบให้จบ และที่สําคัญต้องแถลงข่าวให้ประชาชนทราบว่าเรื่องมันเป็นอย่างไร ความจริงคืออะไร
ส่วนกรณีการจับแพะแทนผู้กระทําความผิดนั้น นายกรัฐมนตรีกล่าวว่า รับไม่ได้หรอก ทุกอย่างต้องถูกต้องตามกฎหมาย
ส่วนจะสะสางคดีเพื่อเรียกความเชื่อมั่นให้กลับคืนสู่สํานักงานตํารวจแห่งชาติได้อย่างไร นายกรัฐมนตรี กล่าวว่า เป็นหน้าที่ของสํานักงานตํารวจแห่งชาติที่ต้องทําให้ได้ หากพบว่าเจ้าหน้าที่ตํารวจมีส่วนกระทําผิดกฎหมาย จะต้องดําเนินการขั้นเด็ดขาดตามกฎหมาย
ส่วนกรณีความผิดของกลุ่มเยาวชนที่อาจจะมีการเสนอให้ปรับกฎหมายให้ผู้ที่มีอายุน้อยได้รับโทษ เพราะปัจจุบันมีผู้กระทําความผิดเป็นเยาวชนจํานวนมาก และได้รับโทษสถานเบานั้น นายกรัฐมนตรีกล่าวว่า เรื่องนี้ต้องขอพูดคุยก่อน ตนเองก็ได้ยินมาคร่าวๆ เหมือนกันระหว่างที่อยู่ต่างประเทศ ซึ่งจะไปพูดคุยกับผู้บัญชาการตํารวจแห่งชาติว่าเหตุผลคืออะไร ข้อดีข้อเสียคืออะไร
******************
รัฐบาลไทย-ข่าวทำเนียบรัฐบาล-กรมทางหลวง ก่อสร้างสะพานทางบนทางหลวงหมายเลข 4046 จังหวัดตรัง แล้วเสร็จ
วันศุกร์ที่ 19 มกราคม 2567
กรมทางหลวง ก่อสร้างสะพานทางบนทางหลวงหมายเลข 4046 จังหวัดตรัง แล้วเสร็จ
.....
กรมทางหลวง (ทล.) กระทรวงคมนาคม โดยศูนย์สร้างและบูรณะสะพานที่ 4 (นครศรีธรรมราช) ดําเนินโครงการก่อสร้างสะพานบนทางหลวงหมายเลข 4046 ตอน ตรัง - สิเกา อําเภอสิเกา จังหวัดตรัง ระหว่าง กม. ที่ 5+200 - 6+450 (ข้ามคลองผันน้ํา โครงการระบบระบายน้ําแม่น้ําตรัง) แล้วเสร็จ ช่วยให้ประชาชนสามารถสัญจรไปมาได้อย่างสะดวกและปลอดภัยมากยิ่งขึ้น โดยก่อสร้างเป็นสะพานคอนกรีตอัดแรง Balance ความยาวสะพาน 1.250 กิโลเมตร ขนาด 4 ช่องจราจร (ไปกลับข้างละ 2 ช่องจราจร) ช่องจราจรกว้าง 11 เมตร พร้อมติดตั้งไฟฟ้าแสงสว่าง อุปกรณ์อํานวยความปลอดภัยตามมาตรฐาน ทล. ถนนสายดังกล่าวมีระยะทาง 30.029 กิโลเมตร แนวเส้นทางผ่านในเขตท้องที่ตําบลบางรัก และนาโต๊ะหมิง อําเภอเมือง จังหวัดตรัง
ทั้งนี้ ทล. ขอความร่วมมือผู้ใช้ทางขับขี่ด้วยความระมัดระวังปฏิบัติตามป้ายเตือน ป้ายแนะนํา และคําแนะนําเจ้าหน้าที่อย่างเคร่งครัด หากประชาชนผู้ใช้ทางต้องการสอบถามข้อมูลการเดินทางเพิ่มเติมหรือ ไม่ได้รับความสะดวกในการเดินทาง สามารถติดต่อได้ที่สายด่วน ทล. โทร. 1586 (โทรฟรีตลอด 24 ชั่วโมง)
รัฐบาลไทย-ข่าวทำเนียบรัฐบาล-ไทยมีศักยภาพการดึงดูดนักลงทุน หลายด้านไม่ใช่เรื่องค่าแรงที่ต่ำ ซึ่งผมได้พยายามแก้ปัญหาและปรับค่าแรงให้เข้ากับสถานการณ์เศรษฐกิจปัจจุบัน
วันพฤหัสบดีที่ 18 มกราคม 2567
ไทยมีศักยภาพการดึงดูดนักลงทุน หลายด้านไม่ใช่เรื่องค่าแรงที่ต่ํา ซึ่งผมได้พยายามแก้ปัญหาและปรับค่าแรงให้เข้ากับสถานการณ์เศรษฐกิจปัจจุบัน
.....
สิ่งสําคัญที่ผมเน้นย้ําเสมอทั้งในเวทีผู้นําและเวทีธุรกิจต่าง ๆ คือเรื่องค่าแรงขั้นต่ํา ซึ่งระบบของไทยเปรียบเสมือนปิรามิด ข้างบนผมไม่ห่วง แต่ฐานข้างล่างปิรามิดที่เป็นเหมือนฐานของประเทศ ตรงนี้ผมให้ความสําคัญครับ ในเวที Learning from ASEAN ผมได้อธิบายว่า ไทยมีศักยภาพการดึงดูดนักลงทุน หลายด้านไม่ใช่เรื่องค่าแรงที่ต่ํา ซึ่งผมได้พยายามแก้ปัญหาและปรับค่าแรงให้เข้ากับสถานการณ์เศรษฐกิจปัจจุบัน
.
การชักชวนนักลงทุนด้วยค่าแรงที่ต่ํา ไม่เกิดประโยชน์ต่อแรงงานไทย ศักยภาพ ทักษะต่าง ๆ ที่จะไม่ได้พัฒนาและกลายเป็นเรื่องของความเหลื่อมล้ํา ที่แก้ยากยิ่งกว่า ซึ่งผมได้คุยถึงปัญหาค่าแรงต่ํากับผู้นําอาเซียน ท่านนายกฯมาเลเซีย กัมพูชาและเวียดนาม ว่าเราต้องปรับเปลี่ยนแล้ว ไม่ขายนักลงทุนด้วยค่าแรงที่ต่ํา ไทยเองสามารถดึงดูดนักลงทุน นักท่องเที่ยว ด้วยศักยภาพที่หลากหลาย  ตั้งแต่ระบบ Infrastructure, Clean Energy, Healthcare, International School, No Corruption, Skilled Labour และที่สําคัญรัฐบาลเร่งการอํานวยความสะดวกในการทําธุรกิจ หรือ Ease of Doing Business รวมไปถึงโครงการ Landbridge ที่จะยกระดับ Logistics ให้ไทยเป็นศูนย์กลางในด้านนี้ด้วยครับ
.
ที่มา :
https://x.com/thavisin/status/1747929308725940386?s=46
.
https://www.facebook.com/share/p/EMgUpnK9cXjJ23pj/?mibextid=WC7FNe
รัฐบาลไทย-ข่าวทำเนียบรัฐบาล-PM 2.5 ฝุ่นร้าย อันตรายต่อสุขภาพ
วันศุกร์ที่ 19 มกราคม 2567
PM 2.5 ฝุ่นร้าย อันตรายต่อสุขภาพ
ที่มา กรมควบคุมโรค
#กระทรวงกลาโหม #สํานักงานปลัดกระทรวงกลาโหม #โฆษกกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-การประกอบกิจการเกี่ยวกับการควบคุมและการกำกับดูแล การผลิต การค้า การครอบครองการขนส่งดอกไม้เพลิง และวัตถุดิบที่ใช้ในการผลิตดอกไม้เพลิง ต้องมีการขออนุญาตก่อนเริ่มประกอบกิจการ
วันศุกร์ที่ 19 มกราคม 2567
19/01/2567
การประกอบกิจการเกี่ยวกับการควบคุมและการกํากับดูแล การผลิต การค้า การครอบครองการขนส่งดอกไม้เพลิง และวัตถุดิบที่ใช้ในการผลิตดอกไม้เพลิง ต้องมีการขออนุญาตก่อนเริ่มประกอบกิจการ
การประกอบกิจการเกี่ยวกับการควบคุมและการกํากับดูแล การผลิต การค้า การครอบครองการขนส่งดอกไม้เพลิง และวัตถุดิบที่ใช้ในการผลิตดอกไม้เพลิง ต้องมีการขออนุญาตก่อนเริ่มประกอบกิจการจากหน่วยงานรัฐที่เกี่ยวข้อง
- กระทรวงมหาดไทย
พ.ร.บ. อาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ. 2490
การทํา สั่ง นําเข้า หรือค้าดอกไม้เพลิง ต้องได้รับอนุญาตจากนายทะเบียนท้องที่
- กระทรวงกลาโหม
พ.ร.บ. ควบคุมยุทธภัณฑ์ พ.ศ. 2530 รายการยุทธภัณฑ์ตามประกาศ กระทรวงกลาโหม เรื่อง กําหนดยุทธภัณฑ์ ที่ต้องขออนุญาตตามพระราชบัญญัติควบคุมยุทธภัณฑ์ พ.ศ.2530 (ฉบับที่ 4) ซึ่งต้องมีการขออนุญาตในการสั่งเข้ามา นําเข้ามา ผลิตหรือมีซึ่งยุทธภัณฑ์
- กระทรวงสาธารณสุข
ประกาศกระทรวงสาธารณสุข เรื่อง กิจการที่เป็นอันตรายต่อสุขภาพ พ.ศ. 2558 แห่ง พ.ร.บ. การสาธารณสุข พ.ศ. 2535
กิจการที่เป็นอันตรายต่อสุขภาพ ประเภทที่ราชการส่วนท้องถิ่นกําหนดในข้อบัญญัติเท่านั้นที่จะต้องมาขออนุญาตราชการส่วนท้องถิ่น ก่อนประกอบกิจการ
- กระทรวงอุตสาหกรรม
พ.ร.บ. โรงงาน (ฉบับที่ 2) พ.ศ. 2562
เฉพาะกิจการที่มีเครื่องจักร 50 แรงม้าขึ้นไป หรือจํานวนคนงาน 50 คนขึ้นไป
การจัดการความปลอดภัยของโรงงานผลิตดอกไม้เพลิง สามารถอ้างอิงได้จากคู่มือฉบับนี้
http://reg3.diw.go.th/safety/wp-content/uploads/2015/01/Fireworks.pdf
รัฐบาลไทย-ข่าวทำเนียบรัฐบาล-สธ.น้อมสำนึกในพระมหากรุณาธิคุณ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานเงิน 5,500,000 บาท ขับเคลื่อนรพ.สร้างสุขสู่ชุมชน 11 รพ.
วันศุกร์ที่ 19 มกราคม 2567
สธ.น้อมสํานึกในพระมหากรุณาธิคุณ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานเงิน 5,500,000 บาท ขับเคลื่อนรพ.สร้างสุขสู่ชุมชน 11 รพ.
รัฐมนตรีว่าการกระทรวงสาธารณสุข เป็นประธานพิธีรับพระราชทานเงินจากมูลนิธิเทพรัตนเวชชานุกูล เบื้องหน้าพระฉายาลักษณ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ให้กับโรงพยาบาลที่ได้รับการสนับสนุน 11 แห่ง
รัฐมนตรีว่าการกระทรวงสาธารณสุข เป็นประธานพิธีรับพระราชทานเงินจากมูลนิธิเทพรัตนเวชชานุกูล เบื้องหน้าพระฉายาลักษณ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ให้กับโรงพยาบาลที่ได้รับการสนับสนุน 11 แห่ง เพื่อดําเนินการโครงการโรงพยาบาลสร้างสุขสู่ชุมชน รวม 5,500,000 บาท และรับพระราชทานเข็มฉีดยาเพื่อใช้ในการให้บริการทางการแพทย์แห่งละ 1 ลัง รวมทั้งสิ้น 11 ลัง
วันนี้ (19 มกราคม 2567) ณ ห้องรับรองเทวะเวสม์ อาคาร 1 ชั้น 1 ตึกสํานักงานปลัดกระทรวงสาธารณสุข นพ.ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานในพิธีรับพระราชทานเงินจากมูลนิธิเทพรัตนเวชชานุกูล เบื้องหน้าพระฉายาลักษณ์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ให้กับผู้อํานวยการโรงพยาบาลที่มูลนิธิเทพรัตนเวชชานุกูลให้การสนับสนุน จํานวน 11 แห่ง แห่งละ 500,000 บาท รวมทั้งหมด 5,500,000 บาท
นพ.ชลน่านกล่าวว่า กระทรวงสาธารณสุขน้อมสํานึกในพระมหากรุณาธิคุณ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี องค์ประธานกรรมการมูลนิธิเทพรัตนเวชชานุกูล ที่ทรงพระกรุณาโปรดเกล้าฯ พระราชทานเงินให้โรงพยาบาลที่มูลนิธิเทพรัตนเวชชานุกูลให้การสนับสนุน จํานวน 11 แห่ง เพื่อดําเนินกิจกรรมตามโครงการโรงพยาบาลสร้างสุขสู่ชุมชน และพระราชทานเข็มฉีดยาเพื่อใช้ในการให้บริการทางการแพทย์อีกแห่งละ 1 ลัง รวมทั้งสิ้น 11 ลัง โดยทั้ง 11 แห่งเป็นโรงพยาบาลชุมชนที่ดูแลประชาชนผู้ยากไร้ในพื้นที่ห่างไกล ทุรกันดาร และได้รับการพัฒนาให้เป็นโรงพยาบาลอัจฉริยะต้นแบบ ประกอบด้วย 1.โรงพยาบาลเทพรัตนเวชชานุกูล เฉลิมพระเกียรติ 60 พรรษา อําเภอแม่แจ่ม จังหวัดเชียงใหม่ 2.โรงพยาบาลวัดจันทร์เฉลิมพระเกียรติ 80 พรรษา อําเภอกัลยาณิวัฒนา จังหวัดเชียงใหม่ 3.โรงพยาบาลเสาไห้เฉลิมพระเกียรติ 80 พรรษา จังหวัดสระบุรี 4.โรงพยาบาลห้วยกระเจาเฉลิมพระเกียรติ 80 พรรษา จังหวัดกาญจนบุรี 5.โรงพยาบาลเขาชะเมาเฉลิมพระเกียรติ 80 พรรษา จังหวัดระยอง 6.โรงพยาบาลนาวังเฉลิมพระเกียรติ 80 พรรษา จังหวัดหนองบัวลําภู 7.โรงพยาบาลพระทองคําเฉลิมพระเกียรติ 80 พรรษา จังหวัดนครราชสีมา 8.โรงพยาบาลพนมดงรักเฉลิมพระเกียรติ 80 พรรษา จังหวัดสุรินทร์ 9.โรงพยาบาลเบญจลักษ์เฉลิมพระเกียรติ 80 พรรษา จังหวัดศรีสะเกษ 10.โรงพยาบาลหาดสําราญเฉลิมพระเกียรติ 80 พรรษา จังหวัดตรัง และ 11.โรงพยาบาลยี่งอเฉลิมพระเกียรติ 80 พรรษา จังหวัดนราธิวาส
“สําหรับโครงการโรงพยาบาลสร้างสุขสู่ชุมชน จะเป็นการพิจารณาให้ความช่วยเหลือชุมชนบริเวณโดยรอบโรงพยาบาลที่ประสบปัญหาความเดือดร้อนในด้านต่างๆ อาทิ ผู้ที่ประสบปัญหาในการดํารงชีพ หรือปัญหาที่อยู่อาศัยชํารุดทรุดโทรม ที่สมควรได้รับความช่วยเหลือ รวมทั้งสร้างความร่วมมือและความสัมพันธ์ที่ดีระหว่างโรงพยาบาล องค์กรปกครองส่วนท้องถิ่น โรงเรียน วัด และชุมชนโดยรอบโรงพยาบาล โดยการขอความร่วมมือจากหน่วยงานทั้งภาครัฐและเอกชนในพื้นที่” นพ.ชลน่านกล่าว
***************************************** 19 มกราคม 2567
รัฐบาลไทย-ข่าวทำเนียบรัฐบาล-​ปลัดกระทรวงกลาโหมอัญเชิญรูปปั้นพระบรมรูปสมเด็จพระนเรศวรมหาราช ประดิษฐาน ณ หน้าห้องยุทธนาธิการ ในศาลาว่าการกลาโหม
วันศุกร์ที่ 19 มกราคม 2567
​ปลัดกระทรวงกลาโหมอัญเชิญรูปปั้นพระบรมรูปสมเด็จพระนเรศวรมหาราช ประดิษฐาน ณ หน้าห้องยุทธนาธิการ ในศาลาว่าการกลาโหม
​เมื่อวันที่ ๑๘ มกราคม ๒๕๖๗ พลเอก สนิธชนก  สังขจันทร์ ปลัดกระทรวงกลาโหม เป็นประธานในพิธีอัญเชิญรูปปั้นพระบรมรูปสมเด็จพระนเรศวรมหาราช ประดิษฐาน ณ หน้าห้องยุทธนาธิการ
เพื่อเป็นการเทิดพระเกียรติและรําลึกถึงพระมหากรุณาธิคุณของสมเด็จพระนเรศวรมหาราช ที่ทรงกอบกู้เอกราชของชาติไทยไว้ได้​
พระราชกรณียกิจน้อยใหญ่ทั้งสิ้นทั้งปวงของพระองค์ เป็นไปเพื่อประโยชน์ของบ้านเมือง และพสกนิกรชาวไทย ตลอดพระชนม์ชีพของพระองค์จะอยู่ในสนามรบและชนบทโดยตลอดมิได้ว่างเว้น แม้แต่เมื่อเสด็จสวรรคต ก็เสด็จสวรรคตในระหว่างเดินทัพไปปราบศัตรูของชาติไทย นับว่าพระองค์ได้ทรงสละพระองค์เพื่อชาติบ้านเมืองสมควรที่ชาวไทยรุ่นหลังต่อมา ได้สํานึกในพระมหากรุณาธิคุณของพระองค์ และจดจําวีรกรรมของพระองค์เทิดทูลไว้เหนือเกล้า ฯ ไปตราบชั่วกาลนาน